ddrg/super_eurlex huggingface dataset:
Πέμπτη ενημέρωση των πληροφοριών που ανακοινώνονται από τα κράτη μέλη σύμφωνα με το άρθρο 23 του κανονισμού του Συμβουλίου (ΕΚ) αριθ. 1348/2000, της 29ης Μαΐου 2000, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις(1)

(2004/C 37/06)

Για τις Κάτω Χώρες:

Το άρθρο 9 διαβάζεται ως εξής:

"Άρθρο 9

Ημερομηνία επίδοσης ή κοινοποίησης

Οι Κάτω Χώρες ασκούν τη δυνατότητα παρέκκλισης από τις παραγράφους 1 και 2 του άρθρου 9.

Περιεχόμενο της παρέκκλισης, όπως προβλέπεται στο άρθρο 56 του κώδικα πολιτικής δικονομίας: εάν ένα έγγραφο πρέπει να επιδοθεί ή να κοινοποιηθεί εντός μιας δεδομένης χρονικής περιόδου, ως ημερομηνία αποστολής του εγγράφου θεωρείται η ημερομηνία επίδοσης ή κοινοποίησης στην περίπτωση του προσώπου κατόπιν αιτήματος του οποίου επιδίδεται ή κοινοποιείται το εν λόγω έγγραφο.

Επεξήγηση: αν και πρόθεση του κανονισμού είναι να επισπεύσει την επίδοση ή κοινοποίηση εγγράφων σε διεθνείς υποθέσεις, δεν είναι ακόμη βέβαιο ότι η επίδοση ή κοινοποίηση θα επισπευσθεί σε βαθμό τέτοιο που να καθιστά περιττή την παρέκκλιση από τις παραγράφους 1 και 2 του άρθρου 9. Οι εξεταζόμενες εδώ περιπτώσεις είναι εκείνες (περιλαμβανομένων εξωτερικών προς τις υποθέσεις θεμάτων που πρόκειται να ανοιχθούν ή τα οποία ήδη εκκρεμούν) στις οποίες ο νόμος θέτει μικρές προθεσμίες για την επίδοση ή κοινοποίηση συγκεκριμένων εγγράφων, για παράδειγμα ο νόμος περί κατασχέσεως περιουσιακών στοιχείων, ή περιπτώσεις στις οποίες εκδίδεται απόφαση επιβολής προθεσμίας ελάχιστα πριν από την εκπνοή της, για παράδειγμα περίοδοι περιορισμού ή επιτακτικά χρονικά όρια."

(1) ΕΕ C 151 της 22.5.2001, σ. 4· ΕΕ C 202 της 18.7.2001, σ. 10· ΕΕ C 282 της 6.10.2001, σ. 2· ΕΕ C 13 της 17.1.2002, σ. 2· ΕΕ C 136 της 11.6.2003, σ. 11.
Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2004/C 24/06)

Ημερομηνία έκδοσης της απόφασης: 3.12.2003

Κράτος μέλος: Αυστρία (Στυρία)

Αριθμός ενίσχυσης: N 204/03

Τίτλος: Οδηγία περί μέτρων καταπολέμησης της βακτηριοειδούς φλογώσεως (Erwinia amylovora) και αντιστάθμιση των σχετικών ζημιών στην εμπορική οπωροκαλλιέργεια

Στόχος: Πρόληψη της βακτηριοειδούς φλογώσεως. Στις περιπτώσεις που οι αρχές επέβαλαν εκχέρσωση του προσβληθέντος από βακτηριοειδή φλόγωση οπωρώνα η επιχείρηση οπωροκαλλιέργειας μπορεί να υποβάλει αίτηση αντιστάθμισης των ζημιών αν αποδείξει ότι η εκχέρσωση πραγματοποιήθηκε όπως διατάχθηκε. Επιπλέον, η επιχείρηση οφείλει να αναλάβει υποχρέωση αποκατάστασης της έκτασης οπωροκαλλιέργειας σε ετοιμότητα παραγωγής έως τις 30 Απριλίου του δεύτερου έτους μετά την εκχέρσωση.

Οι ζημίες της επιχείρησης οπωροκαλλιέργειας θα υπολογιστούν μεμονωμένα από την αρχή φυτοπροστασίας της Στυρίας (Amtlicher Pflanzenschutzdienst Steiermark). Επιλέξιμες αποζημίωσης είναι οι ακόλουθες απώλειες: 1) η απώλεια εισοδήματος του έτους κατά το οποίο πραγματοποιήθηκε η εκχέρσωση, 2) οι δαπάνες επαναφύτευσης, 3) η απώλεια εισοδήματος των ετών μετά την επαναφύτευση, 4) οι δαπάνες εκχέρσωσης.

Η ενίσχυση ανέρχεται σε ποσοστό 30 % των ανωτέρω απωλειών και δαπανών εκχέρσωσης. Η ενίσχυση δεν επιτρέπεται να συνδυαστεί με τυχόν άλλη ενίσχυση

Νομική βάση: Richtlinie über Bekämpfungsmaßnahmen und die Schadensabgeltung bei Feuerbrand im Erwerbsobstbau

Προϋπολογισμός: Μη εισέτι γνωστός, επειδή δεν έχουν μέχρι σήμερα αναφερθεί κρούσματα βακτηριοειδούς φλογώσεως στη Στυρία

Ένταση ή ποσό της ενίσχυσης: Ποσοστό 30 % των επιλέξιμων δαπανών

Διάρκεια: Αόριστη

Το κείμενο της απόφασης στην (στις) αυθεντική(-ές), γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/ secretariat_general/sgb/state_aids
Επιβολή από τη Γαλλία υποχρεώσεων δημόσιας υπηρεσίας στις τακτικές αεροπορικές γραμμές εντός της Γαλλίας

(2004/C 22/04)

1. Η Γαλλία αποφάσισε να επιβάλει υποχρεώσεις δημόσιας υπηρεσίας στις τακτικές αεροπορικές γραμμές μεταξύ Tarbes (Lourdes-Pyrénées) και Παρισιού (Orly), δυνάμει του άρθρου 4 παράγραφος 1, εδάφιο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών.

2. Από την 1η Μαΐου 2004, οι υποχρεώσεις δημόσιας υπηρεσίας που αφορούν τις τακτικές αεροπορικές γραμμές μεταξύ Tarbes-Παρισιού (Orly) είναι οι ακόλουθες:

Ως προς την ελάχιστη συχνότητα πτήσεων

Τα δρομολόγια πρέπει να εκτελούνται καθ' όλο το έτος, τουλάχιστον με την ακόλουθη συχνότητα:

- δύο δρομολόγια μετ' επιστροφής ημερησίως, το πρωί και το βράδυ, από Δευτέρα έως Παρασκευή.

- ένα δρομολόγιο μετ' επιστροφής το πρωί του Σαββάτου και το βράδυ της Κυριακής.

Τα δρομολόγια πρέπει να εκτελούνται χωρίς ενδιάμεσο σταθμό μεταξύ Tarbes (Lourdes-Pyrénées) και Παρισιού (Orly).

Ως προς τον τύπο των χρησιμοποιούμενων αεροσκαφών και την προσφερόμενη μεταφορική ικανότητα

Τα δρομολόγια πρέπει να εκτελούνται με αεροσκάφος υπό πίεση, ελάχιστης μεταφορικής ικανότητας ενενήντα θέσεων.

Ως προς τα ωράρια

Εντός της εβδομάδας, τα ωράρια πρέπει να επιτρέπουν στους επιβάτες που ταξιδεύουν για επαγγελματικούς λόγους να πραγματοποιούν ένα δρομολόγιο μετ' επιστροφής εντός της ημέρας, με χρόνο παραμονής στον τόπο προορισμού τουλάχιστον επτά ωρών, τόσο στο Παρίσι (Orly) όσο και στην Tarbes (Lourdes-Pyrénées).

Ως προς την εμπορική πολιτική

Η εμπορική εκμετάλλευση των πτήσεων πρέπει να γίνεται μέσω ενός τουλάχιστον ηλεκτρονικού συστήματος κράτησης θέσεων.

Ως προς τη συνέχεια των δρομολογίων

Εκτός από τις καταστάσεις ανωτέρας βίας, ο αριθμός των πτήσεων που ακυρώνονται για λόγους οι οποίοι μπορούν να καταλογιστούν άμεσα στον αερομεταφορέα δεν πρέπει να υπερβαίνει, κατ' έτος, το 3 % του αριθμού των προβλεπόμενων πτήσεων. Επιπλέον, ο αερομεταφορέας δεν μπορεί να διακόψει τα δρομολόγια παρά μετά από προθεσμία προειδοποίησης έξι μηνών.

Οι κοινοτικοί αερομεταφορείς ενημερώνονται ότι οιαδήποτε εκμετάλλευση κατά παράβαση των υποχρεώσεων δημόσιας υπηρεσίας είναι δυνατόν να επιφέρει διοικητικές ή/και ποινικές κυρώσεις.

3. Επισημαίνεται εξάλλου ότι διατίθεται χρόνος χρήσης στον αερολιμένα του Παρισιού (Orly) για την εξυπηρέτηση της τακτικής γραμμής Tarbes (Lourdes-Pyrénées)-Παρίσι (Orly), κατ' εφαρμογή του άρθρου 9 του κανονισμού (ΕΟΚ) αριθ. 95/93 του Συμβουλίου σχετικά με τους κοινούς κανόνες κατανομής του διαθέσιμου χρόνου χρήσης (slots) στους κοινοτικούς αερολιμένες. Οι αερομεταφορείς που ενδιαφέρονται για την ανωτέρω γραμμή μπορούν να λάβουν πληροφορίες σχετικά με τον εν λόγω χρόνο χρήσης από το συντονιστή των αερολιμένων του Παρισιού.
Κρατική ενίσχυση - Αποδοχή, από τα κράτη μέλη, της πρότασης της Επιτροπής για λήψη κατάλληλων μέτρων δυνάμει του άρθρου 88 παράγραφος 1 της συνθήκης ΕΚ στους τομείς της αυτοκινητοβιομηχανίας, των συνθετικών ινών(1) και της ναυπηγικής βιομηχανίας(2)

(2004/C 25/02)

(Κείμενο που παρουσιάζει ενδιαφέρον για τον ΕΟΧ)

Ημερομηνία έκδοσης της απόφασης της Επιτροπής για την πρόταση κατάλληλων μέτρων: 29.10.2003

>ΘΕΣΗ ΠΙΝΑΚΑ>

Καθεστώτα ενίσχυσης: Όλα τα καθεστώτα περιφερειακών ενισχύσεων που ίσχυαν στις 29.10.2003

Διάρκεια: Από 1.1.2004 έως 31.12.2006

Άλλες πληροφορίες: Τα κράτη μέλη δέχθηκαν, για την προαναφερόμενη περίοδο, να εφαρμοστούν τα ακόλουθα κατάλληλα μέτρα σε όλα τα καθεστώτα περιφερειακών ενισχύσεων που ίσχυαν στις 29 Οκτωβρίου 2003:

α) συνεχίζεται η εφαρμογή των υφιστάμενων μεταβατικών κανόνων στον τομέα των συνθετικών ινών [σημείο 42 του πολυτομεακού πλαισίου για τις περιφερειακές ενισχύσεις προς μεγάλα επενδυτικά σχέδια(3)]·

β) για ποσά ενίσχυσης που υπερβαίνουν τα 5 εκατ. ευρώ, εκφρασμένα σε ακαθάριστο ισοδύναμο επιχορήγησης, η ανώτατη ένταση ενίσχυσης για περιφερειακές επενδυτικές ενισχύσεις στον τομέα της αυτοκινητοβιομηχανίας, όπως ορίζεται στο παράρτημα Γ, οι οποίες πρόκειται να χορηγηθούν στο πλαίσιο των ισχυόντων καθεστώτων ενίσχυσης, περιορίζεται στο 30 % του ανώτατου ορίου της αντίστοιχης περιφερειακής ενίσχυσης·

γ) όσον αφορά τα υφιστάμενα καθεστώτα περιφερειακών επενδυτικών ενισχύσεων, κοινοποιούνται στην Επιτροπή οι περιπτώσεις εφαρμογής τους στον τομέα της ναυπηγικής βιομηχανίας.

Τα αυθεντικά κείμενα των επιστολών με τις προτάσεις της Επιτροπής για λήψη κατάλληλων μέτρων από τα κράτη μέλη, μπορούν να αναζητηθούν στον δικτυακό τόπο:

http://europa.eu.int/comm/ secretariat_general/sgb/state_aids

(1) Ανακοίνωση της Επιτροπής για τροποποίηση του πολυτομεακού πλαισίου περιφερειακών ενισχύσεων προς μεγάλα επενδυτικά σχέδια (2002) σχετικά με την κατάρτιση καταλόγου τομέων που αντιμετωπίζουν διαρθρωτικά προβλήματα και σχετικά με πρόταση κατάλληλων μέτρων δυνάμει του άρθρου 88 παράγραφος 1 της συνθήκης ΕΚ στους τομείς της αυτοκινητοβιομηχανίας και των συνθετικών ινών (ΕΕ C 263 της 1.11.2003, σ. 3).

(2) Ανακοίνωση της Επιτροπής σχετικά με την υποχρέωση ατομικής κοινοποίησης της εφαρμογής στον τομέα της ναυπηγικής βιομηχανίας όλων των καθεστώτων περιφερειακών επενδυτικών ενισχύσεων, και σχετικά με πρόταση κατάλληλων μέτρων δυνάμει του άρθρου 88 παράγραφος 1 της συνθήκης ΕΚ (ΕΕ C 263 της 1.11.2003, σ. 2).

(3) Ανακοίνωση της Επιτροπής: Πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (ΕΕ C 70 της 19.3.2002).
Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2004/C 28/03)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 22/03

Κράτος μέλος: Ηνωμένο Βασίλειο

Περιφέρεια: West Midlands

Τίτλος του εφαρμοζόμενου καθεστώτος ή επωνυμία του δικαιοούχου της χορηγούμενης μεμονωμένης ενίσχυσης: Πιλοτικό πρόγραμμα απόκτησης βασικών ικανοτήτων του Staffordshire

Νομική βάση: Regional Development Agencies Act 1998

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση:

>ΘΕΣΗ ΠΙΝΑΚΑ>

Το καθεστώς θα υποστηρίξει ΜΜΕ που ανταποκρίνονται στο σχετικό κοινοτικό ορισμό

Μέγιστη ένταση ενίσχυσης: Χρηματοδότηση σχεδίων έως 70 % εκτός ενισχυόμενων περιοχών για γενική εκπαίδευση σε ΜΜΕ. Επιπλέον, θα προστεθεί ποσοστό 5 % σε περιοχές του άρθρου 87 παρ. 3 στοιχείο γ)

Ημερομηνία εφαρμογής: Μάρτιος 2003

Διάρκεια χορήγησης του καθεστώτος ή της μεμονωμένης ενίσχυσης: 3 έτη

Στόχος της ενίσχυσης: Βασικές ικανότητες, ανάγνωση και αριθμητική για εργαζομένους ΜΜΕ των περιοχών Coventry και Warwickshire

Οικείοι οικονομικοί τομείς: Όλοι οι τομείς της οικονομίας

Επωνυμία και διεύθυνση της επιδοτούσας αρχής: Mark Eaves Advantage West Midlands 3 Priestly Wharf

Holt Street

Birmingham B7 4BN United Kingdom

Αριθμός ενίσχυσης: XT 27/03

Κράτος μέλος: Γερμανία

Περιφέρεια: Βαυαρία

Τίτλος του εφαρμοζόμενου καθεστώτος ή επωνυμία του δικαιοούχου της χορηγούμενης μεμονωμένης ενίσχυσης: Redipro gemeinnützige GmbH Schwandorf

Νομική βάση: Bayerische Haushaltsordnung (BayHO)

VO (EG) Nr. 1784/1999

EPPD zu Ziel 3

Ergänzendes Programmplanungsdokument Ziel 3

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Επιλέξιμες συνολικές δαπάνες: 651591 ευρώ

EKT: 281736 ευρώ

Μέγιστη ένταση ενίσχυσης: 80 %

Ημερομηνία εφαρμογής: Μάιος 2003

Διάρκεια χορήγησης του καθεστώτος ή της μεμονωμένης ενίσχυσης: Η τελευταία καταβολή προβλέπεται για τον Νοέμβριο του 2005

Διάρκεια του σχεδίου: από 1.6.2003 έως 31.5.2005

Στόχος της ενίσχυσης: Πρόκειται για γενικό μέτρο επαγγελματικής εκπαίδευσης που αφορά άνεργα άτομα με ψυχικές διαταραχές και ψυχικές αναπηρίες, το οποίο έχει ως σκοπό την ένταξή τους στη γενική αγορά εργασίας. Προβλέπεται κατάρτιση στους τομείς της μεταλλουργικής και ηλεκτρολογίας. Στα πλαίσια του μέτρου αποκτώνται μεταβιβάσιμα προσόντα, με τα οποία βελτιώνεται αισθητά η δυνατότητα ένταξης των συμμετεχόντων στην αγορά εργασίας. Βάση του μέτρου είναι το σχέδιο-πλαίσιο για γενικά επαγγελματικά μέτρα κατάρτισης για άτομα με αναπηρίες και ψυχικές ασθένειες, σε βαυαρικές εταιρίες ενσωμάτωσης/αυτοβοήθειας, της 18.7.2001

Οικείοι οικονομικοί τομείς: Διάφορες υπηρεσίες

Επωνυμία και διεύθυνση της επιδοτούσας αρχής: Regierung der Oberpfalz Integrationsamt D - 93039 Regensburg
Επιβολή από τη Γαλλία υποχρεώσεων δημόσιας υπηρεσίας στις τακτικές αεροπορικές γραμμές εντός της Γαλλίας

(2004/C 27/02)

(Κείμενο που παρουσιάζει ενδιαφέρον για τον ΕΟΧ)

1. Η Γαλλία αποφάσισε να τροποποιήσει τις υποχρεώσεις δημόσιας υπηρεσίας στις τακτικές αεροπορικές γραμμές μεταξύ Angoulême και Λυών-Saint-Exupéry, οι οποίες δημοσιεύτηκαν στην Επίσημη Εφημερίδα της Ευρωπαϊκής Ένωσης C 258, της 28ης Οκτωβρίου 2003, δυνάμει του άρθρου 4 παράγραφος 1 εδάφιο α) του κανονισμού αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών.

2. Από την 1η Μαΐου 2004, οι υποχρεώσεις δημόσιας υπηρεσίας που αφορούν τις τακτικές αεροπορικές γραμμές μεταξύ Angoulême και Λυών-Saint-Exupéry είναι οι ακόλουθες:

Ως προς την ελάχιστη συχνότητα πτήσεων

Τα δρομολόγια πρέπει να εκτελούνται τουλάχιστον με την ακόλουθη συχνότητα:

- δύο δρομολόγια μετ' επιστροφής ημερησίως, πρωί και βράδυ, εκτός των επισήμων αργιών, από Δευτέρα έως Παρασκευή, για 220 ημέρες κατ' έτος.

- ένα δρομολόγιο μετ' επιστροφής το Σάββατο και την Κυριακή για 44 εβδομάδες κατ' έτος.

Ως προς τον τύπο των χρησιμοποιούμενων αεροσκαφών

Τα δρομολόγια πρέπει να εκτελούνται με αεροσκάφος υπό πίεση, με στροβιλοκινητήρα πρόωσης ή στροβιλοαντιδραστήρα.

Ως προς τα ωράρια

Εντός της εβδομάδας, τα ωράρια πρέπει να επιτρέπουν στους επιβάτες που ταξιδεύουν για επαγγελματικούς λόγους να πραγματοποιούν ένα δρομολόγιο μετ' επιστροφής εντός της ημέρας, με χρόνο παραμονής στον τόπο προορισμού τουλάχιστον οκτώ ωρών, τόσο στην Angoulême όσο και στη Λυών.

Ως προς την εμπορική πολιτική

Η εμπορική εκμετάλλευση των πτήσεων πρέπει να γίνεται μέσω ενός τουλάχιστον ηλεκτρονικού συστήματος κράτησης θέσεων.

Ως προς τη συνέχεια των δρομολογίων

Εκτός από τις καταστάσεις ανωτέρας βίας, ο αριθμός των πτήσεων που ακυρώνονται για λόγους οι οποίοι μπορούν να καταλογιστούν άμεσα στον αερομεταφορέα δεν πρέπει να υπερβαίνει, κατ' έτος, το 3 % του αριθμού των προβλεπόμενων πτήσεων. Επιπλέον, ο αερομεταφορέας δεν μπορεί να διακόψει τα δρομολόγια παρά μετά από προθεσμία προειδοποίησης έξι μηνών.

Οι κοινοτικοί αερομεταφορείς ενημερώνονται ότι οιαδήποτε εκμετάλλευση κατά παράβαση των υποχρεώσεων δημόσιας υπηρεσίας είναι δυνατόν να επιφέρει διοικητικές ή/και ποινικές κυρώσεις.
Κοινοτικές αποφάσεις όσον αφορά τις άδειες κυκλοφορίας των φαρμάκων από 15 Δεκεμβρίου 2003 μέχρι 15 Ιανουαρίου 2004

[Δημοσίευση δυνάμει του άρθρου 12 ή του άρθρου 34 του κανονισμού του Συμβουλίου (ΕΟΚ) αριθ. 2309/93(1)]

(2004/C 27/03)

- Τροποποίηση αδείας κυκλοφορίας [άρθρου 12 του κανονισμού (ΕΟΚ) αριθ. 2309/93]: Εγκρίνεται

>ΘΕΣΗ ΠΙΝΑΚΑ>

- Αναστολή αδείας κυκλοφορίας [άρθρου 18 του κανονισμού (ΕΟΚ) αριθ. 2309/93]

>ΘΕΣΗ ΠΙΝΑΚΑ>

- Τροποποίηση αδείας κυκλοφορίας [άρθρου 34 του κανονισμού (ΕΟΚ) αριθ. 2309/93]: Εγκρίνεται

>ΘΕΣΗ ΠΙΝΑΚΑ>

Οι ενδιαφερόμενοι δύνανται, κατόπιν αιτήσεως, να προμηθευτούν τη δημόσια έκθεση αξιολογήσεως των περί ων ο λόγος φαρμάκων και των σχετικών αποφάσεων απευθυνόμενοι στην εξής διεύθυνση: Agence Européenne pour l'evaluation des médicaments 7 Westferry Circus

Canary Wharf

London E14 4HB United Kingdom

(1) ΕΕ L 214 της 24.8.1993, σ. 1.
Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2004/C 29/07)

Ημερομηνία έκδοσης της απόφασης: 7.1.2004

Κράτος μέλος: Ιταλία

Αριθμός ενίσχυσης: N 111/03

Τίτλος: Υπουργική απόφαση της 27ης Φεβρουαρίου 2003, με αντικείμενο τη θέση σε εφαρμογή δραστηριοτήτων που αναφέρονται στο άρθρο 4 του νόμου αριθ. 499 της 23ης Δεκεμβρίου 1999

Στόχος: Στήριξη στο γεωργικό τομέα

Νομική βάση: Decreto ministeriale del 27 febbraio 2003, di attuazione per la realizzazione delle attività indicate all'articolo 4 della legge 23 dicembre 1999, n. 499

Προϋπολογισμός: 232276000 ευρώ

Ένταση ή ποσό της ενίσχυσης: Μεταβλητό ανάλογα με τα μέτρα (για ορισμένα υπομέτρα δεν προβλέπονται στοιχεία κρατικών ενισχύσεων)

Διάρκεια: 1 έτος

Άλλες πληροφορίες: Οι ενισχύσεις οι προβλεπόμενες στο πλαίσιο του μέτρου Ι (όταν οι δράσεις πραγματοποιούνται από δημόσιους οργανισμούς έρευνας χωρίς κερδοσκοπικό σκοπό), των υπομέτρων ΙΙ α), β), δ) (όταν οι δράσεις εκτελούνται από δημόσιους οργανισμούς), ε), στ) και ζ), του υπομέτρου IV α), των υπομέτρων V ε), στ) και ζ) και των μέτρων VI και VII δεν συνιστούν κρατικές ενισχύσεις υπό την έννοια του άρθρου 87 παράγραφος 1 της συνθήκης

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/ secretariat_general/sgb/state_aids
Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2004/C 16/04)

(Κείμενο που παρουσιάζει ενδιαφέρον για τον ΕΟΧ)

Ημερομηνία έκδοσης της απόφασης: 16.12.2003

Κράτος μέλος: Ηνωμένο Βασίλειο

Αριθμός ενίσχυσης: N 464/03

Τίτλος: Company Neutral Revenue Support Scheme (CNRS)

Στόχος: Στήριξη της μετακίνησης, σιδηροδρομικώς, εμπορευματοκιβωτίων πολυτροπικών μεταφορών

Νομική βάση: Transport Act 2000, Section 211

Προϋπολογισμός: 32 εκατ. ευρώ κατά το 2004/05, 33 εκατ. ευρώ κατά το 2005/06, 34 εκατ. ευρώ κατά το 2006/07

Διάρκεια: 3 έτη

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/ secretariat_general/sgb/state_aids

Ημερομηνία έκδοσης της απόφασης: 10.12.2003

Κράτος μέλος: Γαλλία

Αριθμός ενίσχυσης: N 84/03

Τίτλος: Ενισχύσεις από την ADEME για έρευνα και ανάπτυξη

Στόχος: Χρηματοδότηση ερευνητικών και αναπτυξιακών σχεδίων στους τομείς της ενέργειας, των εκπομπών ρύπων, της διαχείρισης των αποβλήτων και της καταπολέμησης της ηχορύπανσης

Νομική βάση: Délibération du Conseil d'administration n° 02-7-9 du 12 décembre 2002 intitulée "systèmes d'aides à la recherche et au développement"

Προϋπολογισμός: Μεταξύ 50 και 60 εκατ. ευρώ κατ' έτος

Ένταση ή ποσό της ενίσχυσης: - 100 % για τα σχέδια Ε& Α που εκτελούνται από δημόσια ερευνητικά ιδρύματα μη κερδοσκοπικού χαρακτήρα

- 50 % για τα σχέδια βιομηχανικής έρευνας και 25 % για τις δραστηριότητες προανταγωνιστικής ανάπτυξης

Προσαυξήσεις για τις ΜΜΕ (10 ποσοστιαίες μονάδες), για τα σχέδια σε ενισχυόμενες περιοχές [10 ποσοστιαίες μονάδες στις περιοχές α), 5 ποσοστιαίες μονάδες στις περιοχές β)] και για τα σχέδια στα οποία προβλέπεται διασυνοριακή συνεργασία

Διάρκεια: Έως τις 31 Δεκεμβρίου 2005

Άλλες πληροφορίες: Ετήσια έκθεση

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/ secretariat_general/sgb/state_aids
Δημοσίευση των αποφάσεων των κρατών μελών για τη χορήγηση ή την ανάκληση αδειών εκμετάλλευσης σύμφωνα με το άρθρο 13 παράγραφος 4 του κανονισμού (ΕΟΚ) αριθ. 2407/92 περί της εκδόσεως αδειών των αερομεταφορέων(1)(2)

(2004/C 16/09)

(Κείμενο που παρουσιάζει ενδιαφέρον για τον ΕΟΧ)

ΙΣΠΑΝΙΑ

Χορηγηθείσες άδειες εκμετάλλευσης

Κατηγορία Α: Άδειες εκμετάλλευσης χορηγηθείσες στους μεταφορείς που δεν πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

(1) ΕΕ L 240 της 24.8.1992, σ. 1.

(2) Κοινοποιημένες στην Ευρωπαϊκή Επιτροπή πριν από τις 31.12.2003.
Ανακοίνωση όσον αφορά τα μέτρα αντιντάμπινγκ που εφαρμόζονται στις εισαγωγές στην Κοινότητα ινοσανίδων καταγωγής, μεταξύ άλλων, Πολωνίας: τροποποίηση της επωνυμίας εταιρείας με ατομικό συντελεστή δασμού από την οποία έγινε αποδεκτή ανάληψη υποχρέωσης

(2004/C 16/07)

Οι εισαγωγές ινοσανίδων καταγωγής, μεταξύ άλλων, Πολωνίας υπόκεινται σε οριστικούς δασμούς αντιντάμπινγκ, που επιβλήθηκαν από τον κανονισμό (ΕΚ) αριθ. 194/1999(1) του Συμβουλίου, όπως τροποποιήθηκε από τον κανονισμό (ΕΚ) αριθ. 1899/2001(2) του Συμβουλίου.

Με την απόφαση 1999/71/ΕΚ(3) της Επιτροπής, όπως τροποποιήθηκε από την απόφαση 2001/707/ΕΚ(4) της Επιτροπής, έγινε αποδεκτή ανάληψη υποχρέωσης από την Alpex-Karlino SA, µία πολωνική εταιρεία της οποίας οι εξαγωγές ινοσανίδων στην Κοινότητα υπόκεινται σε ατομικό συντελεστή δασμού 22,4 % που επιβλήθηκε με τον προαναφερόμενο κανονισμό.

Η εταιρεία ενημέρωσε την Επιτροπή σχετικά με το ότι είχε μεταβληθεί η επωνυμία της σε Pyty-Karlino SA. Η εταιρεία ζήτησε από την Επιτροπή να επιβεβαιώσει ότι η αλλαγή επωνυμίας δεν επηρεάζει το δικαίωμα της εταιρείας να επωφελείται από τον ατομικό συντελεστή δασμού που εφαρμοζόταν στην εταιρεία με την προηγούμενη επωνυμία της Alpex-Karlino SA, ούτε το δικαίωμά της να επωφελείται από την ανάληψη υποχρέωσης που πρότεινε η εταιρεία, όσον αφορά τους τύπους του προϊόντος που καλύπτεται από την ανάληψη υποχρέωσης, με την προηγούμενη επωνυμία της.

Η Επιτροπή εξέτασε τις πληροφορίες που υποβλήθηκαν και που αποδεικνύουν ότι όλες οι δραστηριότητες της εταιρείας σε συνδυασμό με την κατασκευή, τις πωλήσεις και τις εξαγωγές ινοσανίδων δεν επηρεάζονται από την αλλαγή της επωνυμίας. Η Επιτροπή επομένως συνάγει το συμπέρασμα ότι η αλλαγή της επωνυμίας δεν επηρεάζει με κανέναν τρόπο τα συμπεράσματα του κανονισμού (ΕΚ) αριθ. 194/1999 του Συμβουλίου και της απόφασης 1999/71/ΕΚ της Επιτροπής. Επειδή δεν έχουν μεταβληθεί ουσιαστικά οι συνθήκες, η αναφορά στην Alpex-Karlino SA γίνεται Pyty-Karlino SA στα άρθρα 1 παράγραφος 2 και 2 παράγραφος 3 του κανονισμού (ΕΚ) αριθ. 194/1999 και στο άρθρο 1 παράγραφος 1 της απόφασης 1999/71/ΕΚ της Επιτροπής.

Οι πρόσθετοι κωδικοί Taric 8479 και 8511 που είχαν αποδοθεί προηγουμένως στην Alpex-Karlino SA αντικαθίστανται από τον πρόσθετο κωδικό Taric που αποδίδεται στην Pyty-Karlino SA (πρώην: Alpex-Karlino SA).

(1) ΕΕ L 22 της 29.1.1999, σ. 16.

(2) ΕΕ L 261 της 29.9.2001, σ. 1.

(3) ΕΕ L 22 της 29.1.1999, σ. 71.

(4) ΕΕ L 261 της 29.9.2001, σ. 65.
Δημοσίευση των αποφάσεων των κρατών μελών για τη χορήγηση ή την ανάκληση αδειών εκμετάλλευσης σύμφωνα με το άρθρο 13 παράγραφος 4 του κανονισμού (ΕΟΚ) αριθ. 2407/92 περί της εκδόσεως αδειών των αερομεταφορέων(1)(2)

(2004/C 16/08)

(Κείμενο που παρουσιάζει ενδιαφέρον για τον ΕΟΧ)

ΑΥΣΤΡΙΑ

Χορηγηθείσες άδειες εκμετάλλευσης

Κατηγορία Α: Άδειες εκμετάλλευσης χορηγηθείσες στους μεταφορείς που δεν πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

Κατηγορία Β: Άδειες εκμετάλλευσης χορηγηθείσες σε μεταφορείς που πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

Ακυρωθείσες άδειες εκμετάλλευσης

Κατηγορία Β: Άδειες εκμετάλλευσης χορηγηθείσες σε μεταφορείς που πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

(1) ΕΕ L 240 της 24.8.1992, σ. 1.

(2) Κοινοποιημένες στην Ευρωπαϊκή Επιτροπή πριν από τις 31.12.2003.
Κατάλογος των οργανισμών και εργαστηρίων που έχουν εξουσιοδοτηθεί από τρίτες χώρες για την κατάρτιση των εγγράφων τα οποία συνοδεύουν όλες τις εισαγωγές οίνων στην Κοινότητα [άρθρο 29 του κανονισμού (ΕΚ) αριθ. 883/2001 της Επιτροπής]

(2004/C 17/01)

(Ο κατάλογος αυτός αντικαθιστά τον κατάλογο που δημοσιεύτηκε στην Επίσημη Εφημερίδα της Ευρωπαϊκής Ένωσης C 96 της 23 Απριλίου 2003)

>ΘΕΣΗ ΠΙΝΑΚΑ>